kardosdrur/scandi-wiki huggingface dataset:
Islamkritisk Netværk

Islamkritisk Netværk er stiftet maj 2006  af Katrine Winkel Holm og Thomas Reinholdt Rasmussen. Der er omkring 120 tilknyttede, hvoraf de fleste ligesom Winkel Holm er fra den kirkelige bevægelse Tidehverv.

Med netværket vil man gennem studier af islam, offentlige møder og den offentlige debat slå fast, at kristne og muslimer ikke tror på den samme gud.

Blandt netværkets deltagere er andre markante teologiske personligheder, blandt andre Niels Højlund. Sørine Gotfredsen har ligeledes været medlem, men udtrådte primo juli 2006. Det er uklart om netværket stadig er aktivt; Deres websted er ikke opdateret siden 2012.

Kilder og  henvisninger

Islam i Danmark
Folkekirken
Danske kirkelige foreninger
Skøde

Skøde betyder flere forskellige ting:

Skøde (ejendom) – et ejerbevis på fast ejendom. 
Skøde (skibsterminologi)
Skødespil
 Frakkeskøde
Amerikansk ribbegople

Amerikansk ribbegople (populært kaldet Dræbergople), latinsk betegnelse Mnemiopsis leidyi, er en bioluminescerende ribbegople og den eneste art af slægten Mnemiopsis. Den ernærer sig ved plankton og fiskeæg og kan blive ca. 10 cm lang. Goplen lever naturligt ud for den amerikanske østkyst, men har sandsynligvis med ballastvand fra skibe fundet vej til Europa og Asien.

I 1980'erne blev den observeret i Sortehavet, hvor den i løbet få år havde gjort et stort indhug i fiskebestanden, da den blandt andet lever af fiskeæg, og fordi den i Sortehavet ikke havde nogen naturlige fjender. Den kan spise mange gange sin egen vægt og producere tusindvis af æg om dagen. Den er forsøgt nedkæmpet med en anden type ribbegople (beroe ovata), hvilket delvist lykkedes.

I februar 2007 blev goplen observeret i Lillebælt og var i januar 2008 nået til Østersøen via Øresund, hvor biologer frygter, den vil få en negativ effekt på fiskebestanden som i Sortehavet.

Eksterne henvisninger 

Ecology.UGent.be/Limno 
Science.org "Fall and Rise of the Black Sea Ecosystem"
Marinbiologisk Forskningscenter (Syddansk Universitet)  Forsker i Mnemiopsis-ribbegople i danske farvande
Se undervandsoptagelse fra Kattegat af dræbergoplen

Ribbegobler
Invasive arter
Sæbyholm

Sæbyholm er en gammel hovedgård, som nævnes første gang i 1355 og blev kaldt Sæbygård, men blev omdøbte til Sæbyholm i 1673 af Helmuth Otto von Winterfeld, da den en del af baroniet Vintersborg (indtil 1801). Fra 1817 til 1924 var den en del af Grevskabet Hardenberg Reventlow , og fra 1801 avlsgård under Krenkerup. Gården ligger i Halsted Sogn, Lollands Nørre Herred, Maribo Amt, Højreby Kommune. Hovedbygningen er opført i 1856. Fredningen af bygningen ophævedes i 2012, og gården blev nedrevet i 2013-2014.

Sæbyholm er på 227 hektar.

Ejere af Sæbyholm 
 (1355) Ludvig Albertsen Eberstein
 (1355-1401) Halsted Kloster
 (1401-1565) Kronen
 (1565-1590) Burchard von Papenheim
 (1590) Margrethe Burchardsdatter von Papenheim gift Rud
 (1590-1618) Eiler Rud
 (1618-1619) Margrethe Burchardsdatter von Papenheim gift Rud
 (1619-1647) Borkvard Eilersen Rud
 (1647-1660) Helvig Jakobsdatter Rosenkrantz gift Rud
 (1660-1671) Lene Rud gift Grubbe
 (1671-1694) Helmuth Otto lensbaron von Winterfeldt
 (1694-1699) Gustav lensbaron von Winterfeldt 
 (1699-1724) Juliane Margrethe Gustavsdatter baronesse von Winterfeldt gift von Eickstedt
 (1724-1728) Christoph lensbaron von Eickstedt
 (1728-1741) Juliane Margrethe Gustavsdatter baronesse von Winterfeldt gift von Eickstedt
 (1741) Sophie Frederikke Frederiksdatter baronesse von Winterfeldt gift Giedde
 (1741-1757) Carl Wilhelm baron Giedde
 (1757-1769) Sophie Frederikke Frederiksdatter baronesse von Winterfeldt gift Giedde
 (1769-1772) Flemming greve Holck-Winterfeldt
 (1772-1776) Gustav Frederik greve Holck-Winterfeldt 
 (1776-1801) Frederik Christian greve Holck-Winterfeldt
 (1801-1840) Christian Heinrich August lensgreve Hardenberg-Reventlow 
 (1840-1842) Ida Augusta Christiansdatter komtesse Hardenberg-Reventlow gift (1) Holck (2) von Gersdorff (3) D`Almaforte
 (1842-1846) Christian Ludvig Johan Dormund lensgreve von Gersdorff-Hardenberg-Reventlow 
 (1846) Ida Augusta Christiansdatter komtesse Hardenberg-Reventlow gift (1) Holck (2) von Gersdorff (3) D`Almaforte
 (1846-1864) Simon Dominici lensgreve D`Almaforte-Hardenberg-Reventlow
 (1864-1867) Ida Augusta Christiansdatter komtesse Hardenberg-Reventlow gift (1) Holck (2) von Gersdorff (3) D`Almaforte
 (1867-1885) Carl Ludvig August Rudolph lensgreve Holck-Hardenberg-Reventlow
 (1885) prinsesse Lucie Schönaich-Carolath gift Haugwitz
 (1885-1888) Curt Ulrik Heinrich lensgreve Haugwitz-Hardenberg-Reventlow
 (1888-1903) prinsesse Lucie Schönaich-Carolath gift Haugwitz
 (1903-1921) Heinrich Bernhard Carl Paul Georg Curt lensgreve Haugwitz-Hardenberg-Reventlow 
 (1921-1970) Heinrich Ludvig Bernhard Erdman Georg lensgreve Haugwitz-Hardenberg-Reventlow 
 (1970-2003) Rubert Gorm Reventlow-Grinling
 (2003-) Rubert Gorm Reventlow-Grinling / Patrick Reventlow-Grinling

Ekstern henvisninger 
 Krenkerup Gods
 Om Sæbyholm på Statistisk-topografisk Beskrivelse af Kongeriget Danmark   3. Udgave 3. Bind : Bornholms, Maribo, Odense og Svendborg Amter

Kilder 
 J.P. Trap: Danmark 5.udgave, Kraks Landbrug

Herregårde i Lolland Kommune
Herregårde i Maribo Amt
Fredede slotte og herregårde i Danmark
Fredede bygninger, konstruktioner og anlæg i Lolland Kommune
Dan Donegan

Dan Donegan (født 1. august 1968 i Illinois) er en amerikansk musiker og guitarist og keyboardspiller for heavy metal-bandet Disturbed.

Donegan begyndte at spille guitar i sine teenageår og var medstifter af glam metal-bandet Vandal.

Donegan har en datter ved navn, Maya (født 18. maj 1999) og en søn, Justin (født 10. januar 2003).

Referencer

Eksterne henvisninger 

 

Guitarister fra USA
Disturbed
Personer fra Illinois
Sophiendal (Utterslev Sogn)

Sophiendal er en lille sædegård, som er dannet i 1820 ved sammenlægning af flere mindre gårde. Gården ligger i Utterslev Sogn, Lollands Nørre Herred, Maribo Amt, Ravnsborg Kommune.

Sophiendal Gods er på 349,9 hektar med Torpgård og Frederiksminde

Ejere af Sophiendal 

 (1820-1844) Lauritz Theodor Larsen
 (1844-1854) Adolph Wilhelm Nørregaard
 (1854-1883) Møller Ferdinand Raahauge
 (1883-1907) Harald Johannes Buch
 (1907-1909) Jørgen Helletoft Skafte
 (1909-1918) P. Musse
 (1918) S. P. Pedersen / Larsen
 (1918-1922) Axel Nielsen
 (1922-1960) Thorvald Rasmussen
 (1960-1995) Erik Høegh
 (1995-) Charlotte Eriksdatter Høegh

Kilder 
J. P. Trap: Danmark 1955, Kraks Landbrug

Herregårde i Maribo Amt
Herregårde i Lolland Kommune
Tamon Yamaguchi

Tamon Yamaguchi (født 17. august 1892 i Tokyo, død 4. juni 1942 i Stillehavet) var en japansk admiral under 2. verdenskrig. 

Yamaguchi gik ind i den japanske flåde i 1912 og var i 1921-23 i USA for at studere ved Princeton University. Under 2. verdenskrig deltog han blandt andet i Angrebet på Pearl Harbor og Slaget om Midway. Han døde under sidstnævnte, da hans skib Hiryu blev sænket.

Eksterne henvisninger 

Militærfolk fra Japan
Markedsføringsøkonom

Uddannelsen til markedsføringsøkonom er en to-årig kort videregående uddannelse (KVU). Hovedfaget er international markedsføring. 

Det er muligt at læse uddannelsen på dansk eller engelsk. Studiet foregår på erhvervsakademier i Esbjerg, Herning, Hillerød, Horsens, Kolding, København, Kongens Lyngby, Odense, Randers, Roskilde, Thisted, Viborg, Aalborg og Århus. Forudsætningen for at blive optaget er en gymnaisiel uddannelse eller relevant erhvervserfaring.  

Det er blandet andet muligt at specialisere sig inden for statistik/driftsøkonomi, salg/innovation eller kommunikation. På 4. semester kan den studerende gennemføre et praktikophold i en virksomhed eller et internationalt uddannelsesforløb.

Som færdiguddannet opnår dimittender især arbejde inden for salg og marketing i internationale virksomheder.
Desuden oparbejder de studerende kompetencer inden for erhvervsøkonomi, logistik, organisation, mikro- og makroøkonomi, kultur, design og projektledelse. 

Som markedsføringsøkonom kan man læse videre til bachelor (BA) internationalt og i Danmark.

Kilde og ekstern henvisning 
Uddannelsesguidens side om markedsføringsøkonomuddannelsen 

Stillingsbetegnelser
Økonomer
Videregående uddannelser i Danmark
Focke-Wulf Fw 190

Focke-Wulf Fw 190 fra Focke-Wulffabrikkerne med kaldenavnet Würger (tornskade) var et tysk jagerfly som fløj første gang 1. juni 1939.

Flyet blev udviklet for at kunne supplere andre førstegenerationsmonoplaner, hovedsageligt Messerschmitt Bf 109. Fw 190 blev bygget i en lang række forskellige versioner, over 20.000 i alt, og efter 1943 blev det den vigtigste jagerbomber i Luftwaffe. Tidlige versioner af flyet var udrustet med stjernemotor, mens de senere blev udrustet med V-motor.

Rundt regnet 30 Focke-Wulf Fw 190 eksisterer på museer rundt omkring i verden i dag.

Kampfly
Luftwaffe
Fly fra 2. verdenskrig
Militærfly fra Tyskland
1-motors propelfly
Karl Kilbom

Karl Kilbom (8. maj 1885 – 24. december 1961) var en svensk politiker, oprindeligt socialdemokrat, blev kommunist i 1917. Efter 1929 anti-stalinist.

Eksterne henvisninger 

Kommunister fra Sverige
Politikere fra Sverige
Ture Nerman

Ture Nerman (18. maj 1886 i Norrköping – 7. oktober 1969) var en svensk politiker og forfatter. Nerman skrev både skønlitteratur, historiske fremstillinger, revytekster, digte og viser. Politisk var han venstreorienteret - oprindeligt socialdemokrat men blev kommunist i 1917. Efter 1929 anti-stalinist med Karl Kilbom. Deltog som krigskorrespondent under den spanske borgerkrig. Nerman gik tilbage til socialdemokraterna i 1940'erne.

Bibliografi i udvalg 
 Nidvisor och solsalmer 1909
 Svarta brigaden 1918
 Fem friska 1924
 Farfars fästmansbrev 1926
 Samlade skrifter 1930
 Släkterna Nerman 1945
 Allt var ungt 1948
 Allt var rött 1950
 Trots allt! Minne och redovisning 1954
 Tre vänner om Carl Lindhagen 1961
 En oscarians bekännelse 1965
 Akademikerna i arbetarrörelsen 1967
 En bok om Blidö 1978
 Dikter 1993

Bøger af Ture Nerman på dansk 
 Menneskeheden paa Vandring: En Verdenshistorie. Carit Andersens Forlag, (1948).

Politikere fra Sverige
Digtere fra Sverige
Sangskrivere fra Sverige
Romanforfattere fra Sverige
Faglitterære forfattere fra Sverige
Svensksprogede forfattere fra Sverige
Personer fra Norrköping
Stjernemotor

En stjernemotor (: Radial engine) er en stempelmotor typisk brugt i fly. I en stjernemotor er cylinderne arrangeret i en ring omkring en fælles krumtapaksel, ligesom egerne i et hjul.

En af cylinderne er forbundet med krumtapakslen med en hoved-stempelstang (engelsk: main connecting rod). De øvrige stempelstænger er forbundet i en ring om kanten på krumtapakslen (se animation). Firetakts-stjernemotorer har altid et ulige antal cylindere, så tændingen sker kontinuerlig og bidrager til en rolig gang i motoren.

Se også 
 Wright R-1820

Forbrændingsmotorer
Vimmelskaftet

Vimmelskaft har flere betydninger:

 Borsving – hed tidligere et vimmelsskaft.
 Vimmelskaftet (Borre) mellem Borre og Møns Klint
 Vimmelskaftet (Give)
 Vimmelskaftet (Holbæk)
 Vimmelskaftet (Horsens)
 Vimmelskaftet (Høruphav) ved Sønderborg
 Vimmelskaftet (København)
 Vimmelskaftet (Rønne)
 Vimmelskaftet (Thorsager) ved Rønde
V-motor

En V-motor er en gængs motortype for stempelmotorer. Stemplerne er placeret, så de danner et V, når motoren ses langs krumtapakslen. V-konfigurationen reducerer motorens længde og vægt sammenlignet med en tilsvarende rækkemotor.

Blandt europæiske og asiatiske bilproducenter hvor en 4 cylindret rækkemotor længe har været standarden bruges en V6 motor ofte i større modeller imens V8 motorer sædvanligvis kun benyttes i endnu dyrere specialmodeller.

På det nordamerikanske bilmarked er en V8 motor derimod nærmest standarden blandt personbiler og de populære pickup-trucks, som samtidigt ofte er en hel del større og tungere end de typiske modeller fra europæiske og asiatiske producenter.

V2 er en af de populære motortyper til motorcykler.

Det er sædvanligt for V-motorer at beskrives som V#, hvor # er antallet af cylindere:

 V2
 V4
 V5
 V6
 V8
 V10
 V12
 V16
 V18
 V20
 V24

Se også 

Stempelmotorkonfigurationer
Trade-off

Trade-off er det samme som afvejning mellem (typisk) to forhold og betegner indenfor økonomisk teori det faktum, at man ikke kan gøre alting på en gang, men at man bliver nødt til at vælge mellem forskellige ting eller eventuelt et  kompromis mellem dem. Mange står for eksempel overfor et trade-off mellem at bruge tid på venner og familie og at bruge tid på jobbet. Afvejningen eller trade-off'et ligger i, at begge ting ikke kan gøres samtidig.

Et trade-off, der spiller en vigtig rolle i økonomisk teori, er det mellem efficiens og lighed: I en række situationer er beslutningstagerne nødt til at træffe beslutninger, der indebærer et kompromis mellem de to formål.

Fra ideen om trade-off kommer bl.a. ideen om alternativomkostninger.

Mikroøkonomi
Efficiens

I økonomisk teori siges en situation at være efficient, hvis de knappe resurser anvendes på den økonomisk mest effektive måde, så det er umuligt at allokere dem på en anden måde, der stiller nogen bedre uden at stille andre dårligere. En efficient tilstand kaldes også somme tider Pareto-efficient eller Pareto-optimal efter den italienske økonom Vilfredo Pareto. Et yderligere synonym for efficiens er samfundsøkonomisk effektivitet. Et marked, hvor der er fuldkommen konkurrence, vil være efficient, mens såkaldte markedsfejl medfører inefficiente tilstande.

I et produktionsmulighedsområde betegner transformationskurven de efficiente produktionskombinationer.

Afvejning mellem efficiens og fordeling 

Efficiensbegrebet er afgørende indenfor bl.a. velfærdsøkonomi. Indenfor dette felt taler man ofte om, at der er en afvejning mellem hensyn til efficiens og fordeling (på engelsk kaldet "efficiency-equity trade-off"): En markedsøkonomi uden markedsfejl vil overladt til sig selv kunne frembringe en efficient resurseallokering og virker altså hensigtsmæssigt med hensyn til at udnytte de økonomiske resurser effektivt, men resultatet vil for mange ikke virke rimeligt eller retfærdigt, f.eks. fordi det medfører temmelig store indkomstforskelle, hvilket kan medføre et politisk ønske om at ændre på fordelingen. Dette kan i praksis normalt ikke gøres uden at forvride den måde, markedsøkonomien fungerer på, f.eks. i tilfældet skatteopkrævning, som skaber inefficienser. Disse markedsmæssige inefficienser kan dog stadig ses som politisk acceptable og kan blot betragtes som den pris man betaler for at få et mere lige samfund, med de andre fordele det i sig selv kan bringe, såsom mindre stress, større homogenitet, mindre vold og øget interpersonel tillid. Det er altså ikke nødvendigvis politisk efterstræbelsesværdigt at fjerne alle markedsfejl for dermed at opnå økonomisk efficiens; det er en politisk afvejning mellem effektivitet og lighed, og selv denne afvejning er ikke umiddelbart så enkel, som den kan lyde. Mere lighed kan i sig selv føre til mere effektivitet; for eksempel synes forskning at vise, at øget tillid øger den økonomiske vækst.

Kilder 

Mikroøkonomi
Transformationskurve

I økonomisk teori er transformationskurven (eller produktionsmulighedskurven) et udtryk for produktionsmulighedsområdets kant. Alle punkter på transformationskurven er altså efficiente produktionskombinationer.

Mikroøkonomi
Proprietærgårde på Bornholm

Proprietærgårde på Bornholm. Herregårde findes ikke på Bornholm.
Før kommunalreformen i 1970 bestod amtet af 4 herreder:

Bornholms Vester Herred

Bornholms Nørre Herred 

Store Hallegård, Olsker,12 tdr hartkorn

Bornholms Sønder Herred

Bornholms Øster Herred 

De største gårde er proprietærgårdene: Lehnsgård er en af Bornholms største. Den har – som de andre proprietærgårde – ikke nummer i gårdregistreringen fra 1616. Gårdene med registreringsnumre er enten frigårde eller vornedegårde.

Begrebet proprietærgårde kommer ikke af jordtilliggende, men af at de har været ejet af indflydelsesrige familier ved matriklens oprettelse. Disse gårde var fritaget fra jordskatter og havde fæstebønder. Disse ejendomsbetingede rettigheder ophøre endeligt i år 1772 med en ny arvelov. 

Kun få af de bornholmske proprietærgårde har været ejet af kongelig anerkendt adel. Ancher Anthoni Müller (Vallensgård) har 206 tdr. hartkorn og hermed søgte han  5. juli 1694 kongen om tilladelse til heraf at oprette en fri adelig sædegaard. Müller modtog afslag grundet på, at alle Bornholmere havde sær Frihed i Kraft af Privilegierne fra 1658.

Iflg. Zarthmann er de 18(17) oprindelige gårde med angivelse af hartkornsats fra 1671. 

 Skovsholm, Ibsker, 12 tdr hartkorn 
 Kaasegård,Ibsker, 12 tdr hartkorn 
 Thygegård (Skovsholm),Ibsker, 3 tdr hartkorn 
 Vellensgård, Nyker, 12 tdr hartkorn 
 Eskesgård, Pedersker, 12 tdr hartkorn 
 Kyndegård, Nyker, 12 tdr hartkorn 
 Blykobbegård, Nyker, 6 tdr hartkorn 
 Baggegård, Hasle, 12 tdr hartkorn 
 Myregård, Åker, 12 tdr hartkorn 
 Almegård, Knudsker, 8 tdr hartkorn (Sammenlagt med 26 slg. herfor ser dette slg. nr. også)
 Gadebygård & Halsegård, Østermarie, 12 tdr hartkorn (altid privat ejet)
 Simblegård, Klemensker, 27 tdr hartkorn (Sammenlagt med 53 slg. herfor ser dette slg. nr. også)
 Vallensgård, Åker, 18 tdr hartkorn (Kaldes adelsgården af Zarthmann)
 Lehnsgård, Østerlars,18 tdr hartkorn 
 Store Hallegård, Olsker, 12 tdr hartkorn 
 Kannikegård, Åker, 12 tdr hartkorn 
 Kannikegård Bodilsker bliver tildelt 12 tdr hartkorn, men har mistet sit proprietærgårdsnavn da den på tidspunktet er i kongens eje.

Herudover kan det diskuteres om Kofoedegård, Østermarie, Maglegård, Østermarie, Halsegård, Østermarie ikke burde være i denne gruppe.

I 1773 bliver følgende nu 14 "frimænd" endeligt frataget deres rettigheder. Det skal bemærkes at de kræver deres ret udelukkende på baggrund af gårdens ret, ikke deres arveret,

 Gadebygård, Østermarie, Peder Torkelsen
 Kofoedegård, Østermarie, Jørgen Kofoed
 Halsegård, Østermarie, Peder Andersen
 Skovsholm, Ibsker, Povl Kofoed
 Kaasegård, Ibsker, Mogens Sommer
 Kannikegård, Aaker, Herman Müller
 Eskesgård, Pedersker, Mads Kofoed
 Vallansgård, Aaker, Peter Rasch Dam
 Almegård, Knudsker, Alexander Kofoed
 Vællensgård, Nyker, Peder Hansen
 Kyndegård, Nyker, Andreas Peder Rasch
 Blykobbegård, Nyker, Peder Hansen
 Baggegård, Klemensker, Andreas Kofoed
 Store Hallegård, Olsker, Christen Hansen

Det skal bemærkes at hartkorn på Bornholm blev anslået forskelligt fra det øvrige Danmark.

Bornholms Amt
Bornholm
Proprietærgårde
Absolut fordel

I handelsteori beteger en absolut fordel i produktionen af en vare, at man kan producere netop denne vare mest effektivt, dvs. med færrest mulige produktionsfaktorer.

Se også 
 Komparative fordele

Handel
Mikroøkonomi
Komparativ fordel

Økonomer bruger begrebet komparativ fordel til at beskrive hvem der har de laveste alternativomkostninger i produktionen af en vare. Komparative fordele spiller en alt afgørende rolle i handelsteori.

På en transformationskurve kan alternativomkostningerne for produktion af en ekstra vare x målt i vare y aflæses som tangenthældningen. Alternativomkostningerne for vare y målt i vare x er den reciprokke værdi af dette.

I 1817 formulerede den britiske økonom David Ricardo teorien om komparative fordele.

Se også 
 Absolut fordel

Reference 

Handel
Mikroøkonomi
Amanda Bynes

Amanda Laura Bynes (født 3. april 1986 i Thousand Oaks, Californien) er en amerikansk skuespiller og komiker. Fra 2002 til 2006 medvirkede hun i What I Like About You. Bynes har desuden medvirket i flere film, bl.a. What a Girl Wants (2003), She's the Man (2006), Hairspray (2007), Sydney White (2007) og Easy A (2010).

Efter flere bøder for at køre for hurtigt i 2012 blev Bynes arresteret i maj 2013 for så at få bøder i forbindelse med besiddelse af marihuana og blev placeret under et ufrivilligt psykiatrisk tilhold to måneder senere.

Filmografi

Spillefilm 
 Big Fat Liar (2002)
 Willys Store Eventyr - Grisen, der fik lov at leve 2 (2003)
 What a Girl Wants (2003)
 Robots (2005)
 Lovewrecked (2005)
 She's the Man (2006)
 Hairspray (2007)
 Sydney White (2007)
 Living Proof (2008)
 Canned (2009)
 Easy A (2010)

Tv-serier 
 All That (1996-2002)
 What I Like About You (2002-2006)

Eksterne henvisninger 

 

Skuespillere fra Californien
Filmskuespillere fra USA
Tv-skuespillere fra USA
Polsk-amerikanere
Artemis Fowl: Det Arktiske Intermezzo

Artemis Fowl: Det arktiske intermezzo (eng: Artemis Fowl and the Arctic Incident) er Eoin Colfer anden bog i serien om drengen Artemis Fowl, der på trods af sin unge alder, har en IQ der er langt større end de fleste mennesker. Bogen blev udgivet af Aschehoug, og senere genudgivet af Sesam og Carlsen. Den blev oprindeligt udgivet på engelsk i 2002 af Miramax.

Handling 

Artemis Fowl overtog familiens forbryderimperium efter hans far gik ned med sit skib. Nu er der dog noget der tyder på, at Artemis Fowl I overlevedede angebet, og nu bliver holdt som gidsel af den russiske mafia, som var ansvarlig for angrebet. Da Artemis Fowl finder ud af, at hans far stadig er i live, sætter han gang i en rednings aktion. han bliver dog stoppet af feen Holly Short og det Nedre Imperiums Sikkerhedspoliti eller NIS, der anklager ham for at hjælpe småtroldene i deres angreb mod feerne, men er det Artemis Fowl der står bag, eller er der en helt anden skurk på spil? både Holly Short og Artemis Fowl for brug for hinandens hjælp, hvis de skal løse de problemer de står overfor.

Se også 
 Artemis Fowl (serien)
 Personer i Artemis Fowl serien

Eksterne henvisninger 
 Hjemmesiden AFC – Artemis Fowl: Det Arktiske Intermezzo covers fra hele verden

Arktiske Intermezzo
Litteratur i 2002
DR X

DR X var en dansk DAB- og netradiostation efter eget udsagn målrettet lyttere der var for gamle til P3, men  for unge til P4. Kanalen sendte fra d. 3. april 2006 til d. 14. oktober 2007.

Radiostationen spillede blandet pop-rock-rap musik med nyheder fra Radioavisen hver time.

I den første periode havde kanalen i hverdagene Alex Nyborg Madsen som morgenvært fra kl. 7 til kl. 9, og skiftevis Søren Thure Milkær og Sille Roulund som værter på et eftermiddagsprogram fra kl. 16 til kl. 18. Om aftenen genudsendte DR P4-programmet Studie 4 kl. 22, men programfladen blev ændret fra 2007.

DR X er lukket som et led i DR's spareplan, og kanalen opnåede heller aldrig gode lyttertal. For at høre musikken som blev sendt på DR X, henviser DR til P3 og P4, samt til DR Rock.

X
Etableret i 2006
Ophørt i 2007
Kromosfære

Kromosfæren strækker sig fra fotosfæren og ca. 1.500 km ud og er dobbelt så varm som fotosfæren. Den ses bl.a. også ved solformørkelse som en mørkerød ildring rundt om solskiven.

Temperaturen er ca. 4.000° C.

Solen
Rumplasma
Urinsex

Watersports eller urofili er engelsk for 'vand-sport', og er et ord der på internettets sex-sider er slang for urinsex, altså sex, der involverer urin og urinering.

Bemærk at der på engelsk skelnes mellem water sports i to ord, der reelt ER sport i vandet, og watersports i et ord, der omhandler nærværende sexrelaterede emne.

Referencer

Eksterne henvisninger 

Parafili
Sexologi
BBW

BBW er en forkortelse for Big Beautiful Women (Store Smukke Kvinder), og det bruges som en eufemisme om en overvægtig kvinde. Ordet blev opfundet i 1979 af Carole Shaw, da hun lancerede sit BBW Magazine, et mode- og livstilsmagasin for kraftige kvinder. Da internettet siden vandt frem adopterede sex-industrien hurtigt begrebet, så betegnelsen BBW for mange vil have seksuelle konnotationer i retning af Store Smukke Nøgne Kvinder.

BBW har ikke en nedre eller en øvre vægtgrænse, dog kaldes sygeligt meget overvægtige for SSBBW ("Super Sized BBW ) og benyttes om alle der er fra svagt overvægtige til meget fede, og mange kvinder vælger at betegne sig selv som BBW, som en positiv beskrivelse, uden at referere specifikt til de seksuelle aspekter, og uden nødvendigvis at have hørt om BBW Magazine.

Noter 

Parafili
Slang